تقييم المطعم: انا شفت فرع المطعم بحراء بالصدفة ، ولما شفت المبنى من برى وانه يسوق لنفسه على انه متخصص في الأكلات التركية تحمست انا والأهل نجربه.    وصلنا قبل صلاة المغرب بربع ساعه. جيت أبغى اطلب، قالي احد العاملين ان الطلب بعد الصلاة، لأنهم يسكرون بدري تحت (قسم العزاب)    قلنا خلاص ننتظر وامرنا لله. طبعا ما فيه احد منً العاملين بهالوقت فكر يجي يأخذ الطلب، انتظروا لين بعد الصلاة عشان يأخذون الطلب     لما جيت اطلب، طلبت مكرونة بشاميل، قالي مافيه ، قلت مكرونة عادية، برضو قال مافيه مع ان كل الصنفين موجودين في قائمة الطعام.    طلبنا اسكندر وفطيرة جبنة ورز وكنافة وكوكتيل.    جابوا لنا اول شي خبز، وكان خبزهم ممتاز. بعدين جابو لنا اسكندر، واكلت منه وكان جيد بش زوجتي ما عجبها. بالصدفة اخذت من جتها من صحن الاسكندر ولقيت ان الطعم فعلا سيء، طعم غريب وبصراحه ما ادري كيف اوصفه.     جابوا لنا بعدها عصير الكوكتيل، العصير هو أحسن شي في المطعم.     بعد انتظار حوالي نص ساعه رحت كلمتهم عشان باقي الطلبات، وجابوا لنا مباشره الرز، مما أكد لي ان الرز كان جاهز والتأخير كان بسبب العاملين مو انه مو جاهز.     طبعا الخبز كان ممتاز فتوقعنا ان فطيرة الجبن تكون ممتازة على سعرها  االلي اعلى من الفطائر الثانية، لكن طلعت عادية جداً .     جابوا لنا بعدين الكنافة، وطبعا الكنافة سعرها ١٢ ريال، انا توقعت ان عندهم كنافة جاهزه او شي، بس طلع انها نفس الكنافه اللي في مطاعم الرز والأكلات الشعبية والفرق انهم مدبلين السعر وعندهم منها نوع جبن.    المطعم كان ممتلئ، الطاولات عادية ، الصحون واضح انها لازم تحال على التقاعد لان شكلها كرفت بما فيه الكفايه.